CELEX: C2006/178/32
Language: lv
Date: 2006-07-29 00:00:00
Title: Lieta C-215/06: Prasība, kas celta  2006. gada 11. maijā  — Eiropas Kopienu Komisija pret Īriju

29.7.2006   
            
            
               LV
            
            
               Eiropas Savienības Oficiālais Vēstnesis
            
            
               C 178/20
            
         Prasība, kas celta 2006. gada 11. maijā — Eiropas Kopienu Komisija pret Īriju
   (Lieta C-215/06)
   (2006/C 178/32)
   Tiesvedības valoda — angļu
   Lietas dalībnieki
   
      Prasītāja: Eiropas Kopienu Komisija (pārstāvis — D. Recchia un D. Lawunmi)
   
      Atbildētāja: Īrija
   Prasītājas prasījumi:
   
               —
            
            
               atzīt, ka, nepieņemot visus nepieciešamos pasākumus, lai nodrošinātu, ka projekti, kas ietilpst Direktīvas 85/337/EEK par dažu sabiedrisku un privātu projektu ietekmes uz vidi novērtējumu (1) piemērošanas jomā gan pirms, gan pēc tā tika grozīta ar Direktīvu 97/11/EK (2) tiek, pirms tie tiek realizēti pilnībā vai daļēji, pirmkārt, izvērtēti attiecībā uz ietekmi uz vidi un, otrkārt, ja tiem varētu būt būtiska ietekme uz vidi sakarā ar to raksturu, lielumu, vietu, tad tie tiktu izvērtēti saistībā ar to ietekmi atbilstoši Direktīvas 85/337/EEK 5.—10. pantam, Īrija nav izpildījusi pienākumus, kas izriet no Direktīvas 85/337EEK 2., 4., un 5.—10. panta; un
            
         
               —
            
            
               nepieņemot visus vajadzīgos pasākumus, lai nodrošinātu to, lai pirms attīstības piekrišanas sniegšanas un vēja ģeneratoru fermu projektu un saistītu darbību izpildes Derrybrien, County Galway, tiktu sniegts novērtējums attiecībā par to ietekmi saskaņā ar Direktīvas 85/337/EEK 5.—10. pantu, Īrija nav izpildījusi pienākumus, kas izriet no Direktīvas 85/337/EEK 2., 4., un 5.—10. panta;
            
         
               —
            
            
               piespriest Īrijai atlīdzināt tiesāšanās izdevumus.
            
         Pamati un galvenie argumenti
   Komisija apgalvo, ka Padomes Direktīvas 85/337/EEK (Ietekmes novērtēšanas direktīva) ieviešana, ko veica Īrija, ir un ir bijusi ar trūkumiem sekojošu iemeslu dēļ:
   Īrija nav pieņēmusi vajadzīgos pasākumus, lai nodrošinātu, lai tiktu veiktas pārbaudes par to, vai pieteiktajiem darbiem varētu būt būtiska ietekme uz vidi saskaņā ar Ietekmes novērtēšanas direktīvas 2. panta 1. punktu. Īrijas tiesību akti nenosaka, ka šī ietekme tiek novērtēta saskaņā ar minētās direktīvas 5.—10. pantu.
   Īrijas sistēma, atbilstoši kurai pieteikumu atļaujas saņemšanai var iesniegt pēc pilnīgas vai daļējas attīstības veikšanas bez piekrišanas, vājina Ietekmes novērtēšanas direktīvas preventīvos mērķus.
   Īrijas izpildes režīms negarantē efektīvu Ietekmes novērtēšanas direktīvas piemērošanu. Tā rezultātā Īrija nav izpildījusi vispārējo pienākumu saskaņā ar EKL 249. pantu nodrošināt, ka direktīva tiek efektīvi piemērota.
   Ir bijuši vairāki noteikti trūkumi saistībā ar ietekmes uz vidi novērtējumiem attiecībā uz vēja ģeneratoru fermu Derrybrien, County Galway, kas kopumā veido acīmredzamu direktīvas pārkāpumu.
   
      (1)  OV L 175, 40. lpp.
   
      (2)  OV L 73, 5. lpp.